Universis presentes litteras inspecturis, ego Gerardus, miles, prepositus de Thoseio, notum facio quod ego teneo a revendo patre nostro Girardo, Dei gratia Eduensi episcopo, et debeo tenere ab episcopis Eduensibus, successoribus suis, domum meam de Thoseio jurabilem et reddibilem dicto domino episcopo Eduensi et successoribus suis quandocumque voluerint et quid viderint expedire, et quia sigillum non habeo, sigilla venerabilium virorum, videlicet sigillum curie Guillermi, archidiaconi Avalonensis, et sigillum Guillermi, decani ecclesie Sedelocensis, presentibus litteris rogavi et feci apponi in robur et testimonium veritatis. Datum et actum anno Domini Mº CCº septuagesimo octavo, mense octobris.